لندن (مانیٹرنگ ڈیسک) فٹبال پریمیئر لیگ اٹ سخت ءُ مقابلہ اس مس‘ٹوٹنہم ایورٹن ءِ 1-0 ٹی کٹسا ہشتمیکو پوزیشن آ شون ہلک۔ کیان نا اسٹ انگا گول میچ انا گدیکو فیصلہ گوہندنگا۔ لاک ڈاؤن ایس او پیز اٹ فٹبال مقابلہ غاک برجا ءُ، شیدائی تیان بیدس پریمیئر لیگ نا ٹیمک ٹوٹنہم و ایورٹن مون مقابل مسُر، اسٹار آن پُر انگا ٹوٹنہم نفسیاتی وڑاٹ مونی ئس، 24 میکو منٹ اٹ اولیکو گول مس، ایورٹن نا کیان گول ءِ تورسا تورسا تینا پوسٹ آ کرے۔ 1-0 نا اسکور اٹ ٹیم ٹوٹنہم اولیکو و ارٹمیکو ہاف نا ایسری اسکان مونی سلیس، ہندا اسکور آ میچ چٹا او سرسہب آ ٹیم کٹنگ تون اوار پوائنٹ ٹیبل آ شون ہلک ہراڑے اودے ہشتمیکو نمبر رسینگا۔
